ราคาประเมินใหม่
ราคาประเมินที่ดินใหม่จะมีผลบังคับใช้ตั้งแต่วันที่ 1 ม.ค. 2559 นี้ และใช้ยาวไป 4 ปี ถึงวันที่ 31 ธ.ค. 2562 โดยกรมธนารักษ์และกระทรวงมหาดไทยได้มีการประชุมหารือข้อสรุปสุดท้ายก่อนประกาศใช้
25 ธ.ค. 2558

ราคาประเมินที่ดินใหม่จะมีผลบังคับใช้ตั้งแต่วันที่ 1 ม.ค. 2559 นี้ และใช้ยาวไป 4 ปี ถึงวันที่ 31 ธ.ค. 2562 โดยกรมธนารักษ์และกระทรวงมหาดไทยได้มีการประชุมหารือข้อสรุปสุดท้ายก่อนประกาศใช้
ทั้งนี้ กรมธนารักษ์เตรียมแถลงข่าวชี้แจงเรื่องราคาประเมินที่ดินใหม่ เบื้องต้นราคาที่ดินทั้ง 32 ล้านแปลงทั่วประเทศ จะปรับเพิ่มขึ้น 25% ส่วนราคาที่ดินในกรุงเทพฯ สูงขึ้น 15% โดยที่ดินย่านสีลมครองแชมป์อันดับที่ 1 ขยับจากตารางวาละ 8.5 แสนบาท เป็นตารางวาละ 1 ล้านบาท เพราะเป็นพื้นที่ธุรกิจและเป็นพื้นที่ติดแนวรถไฟฟ้า และอันดับที่ 2 คือ ที่ดินย่านราชดำริ ราคาประเมินใหม่ตารางวาละ 9 แสนบาท 
สำหรับราคาประเมินที่ดินตามแนวรถไฟฟ้าทั้งเส้นทางเดิมและใหม่ ปรับราคาเพิ่มขึ้น 25-75% โดยเฉพาะบริเวณใกล้สถานีรถไฟฟ้า ราคาประเมินปรับเพิ่มสูงสุด 100-150%
อย่างไรก็ดี หลังจากนี้สำหรับย่านที่มีการลงทุนขนาดใหญ่ ที่มีการซื้อขายเปลี่ยนมือมากๆ กรมธนารักษ์สามารถปรับราคาประเมินใหม่ โดยไม่จำเป็นต้องรอให้ครบ 4 ปี เพื่อให้ราคาที่ดินสอดคล้องกับสถานการณ์ปัจจุบันมากที่สุด